**Republika Srbija**

**NARODNA SKUPŠTINA**

**Odbor za ljudska i manjinska prava**

**i ravnopravnost polova**

**01Broj:06-2/44-14**

**2. jun 2014. godine**

**B e o g r a d**

**Z A P I S N I K**

**SA PRVE SEDNICE ODBORA ZA LjUDSKA I MANjINSKA PRAVA I RAVNOPRAVNOST POLOVA ODRŽANE 12. MAJA 2014. GODINE**

 Sednica je počela u 9,00 časova.

 Sednici su prisustvovali: Ljiljana Malušić, Milanka Jevtović Vukjičić, Ljubica Mrdaković Todorović, Suzana Šarac, Slobodan Perić, Vladica Dimitrov, Ljibuška Lakatoš, Stefana Miladinović, Aida Ćorović, Vera Paunović, Meho Omerović, Olena Papuga, Elvira Kovač, članovi Odbora.

 Sednici nisu prisustvovali članovi Odbora: Biljana Ilić Stošić, Miodrag Linta, Biljana Hasanović Korać i Sulejman Ugljanin.

 Sednici je prisustvovala Branka Karavidić, zamenik člana Odbora.

 Sednicom je predsedavala Vera Paunović, u skladu sa odredbom člana 25. stav 2. Poslovnika Narodne skupštine.

 Predsedavajuća je konstatovala da su ispunjeni uslovi za rad i odlučivanje te je upoznala članove Odbora sa tačkama Dnevnog reda

1. Izbor predsednika Odbora;
2. Izbor zamenika predsednika Odbora.

**PRVA TAČKA** **– Izbor predsednika Odbora**

Predsedavajuća je pozvala članove Odbora da daju svoje predloge. Član Odbora Elvira Kovač je predložila narodno**g** poslanika

Mehu Omerovića za predsednika Odbora. Podršku predlogu su dale: Aida Ćorović, Olena Papuga i Ljiljana Malušić i predsedavajuća Vera Paunović navodeći njegovo iskustvo i znanje iz prethodnog saziva koje je imalo odjeka i traga.

 Kako niko od članova Odbora nije imao druge predloge, predsedavajuća je stavila na glasanje predlog da za predsednika Odbora za ljudska i manjinska prava bude izabran narodni poslanik Meho Omerović.

 Članovi Odbora su **jednoglasno usvojili** predlog da za predsednika Odbora za ljudska i manjinska prava i ravnopravnost polova bude izabran narodni poslanik Meho Omerović.

 Nakon izbora za predsednika Odbora Meho Omerović je preuzeo predsedavanje sednicom zahvalivši se na izboru.

 Pre prelaska na drugu tačku dnevnog reda predsednik Odbora je podsetio da Odbor ima pododbore koji će se takođe formirati, tako da će svako biti u prilici da da neki svoj doprinos i da će biti u prilici da vodi jedan mali segment vezano za ljudska, manjinska prava, prava crkava i verskih zajednica, prava Roma ili nekih drugih ugroženih populacija tj. moći će da kolokvijalno pronađe sebe u nekom od tih segmenata.

 **DRUGA TAČKA– Izbor zamenika predsednika Odbora**

 Predsednik Odbora je izrazio zadovoljstvo da predloži uvaženu koleginicu Ljiljanu Marušić za zamenicu predsednika Odbora. Istakao je da je ona istaknuta članica Srpske napredne stranke, politički vrlo angažovana. Takođe njena vokacija i zanimanje, dipl. sociolog govori o tome da može dati puni doprinos ostvarivanju uloge i zadataka Odbora iz nadležnosti ljudskih i manjinskih prava i ravnopravnosti polova.

 Nakon stavljanja na glasanje predloga da Ljiljana Marušić bude zamenica predsednika Odbora konstatovao je da je Odbor usvojio predlog da Ljiljana Malušić bude zamenica predsednika Odbora.

 Predsednik Odbora je čestitao zamenici i poželeo joj puno zajedničkog uspeha u radu.

 Sednica je zaključena u 9,15 časova.

**SEKRETAR ODBORA PREDSEDNIK ODBORA**

**Rajka Vukomanović Meho Omerović**